b"\n_START_ARTICLE_\nRub\xc3\xa9n Gimeno\n_START_SECTION_\nBiografia\n_START_PARAGRAPH_\nVa cursar estudis de clarinet i viol\xc3\xad en el Conservatori Superior de M\xc3\xbasica Joaqu\xc3\xadn Rodrigo de la seua ciutat natal. Posteriorment, va ingressar al Conservatori reial de Brussel\xc2\xb7les on va aconseguir el Premier Prix i Diplome Superieur en m\xc3\xbasica de cambra i viol\xc3\xad. _NEWLINE_Va iniciar els seus estudis de direcci\xc3\xb3 d'orquestra amb James Ross, en la Universitat de Maryland. Despr\xc3\xa9s va estudiar en el Conservatori d'Estocolm amb Jorma Panula, Esa-Pekka Salonen, Leonard Slatkin, Alan Gilbert i Gustav Meier, entre altres._NEWLINE_Des de 1997 fins a 2007 va ser director de la Jove Orquestra Simf\xc3\xb2nica de Gal\xc3\xadcia, sent tamb\xc3\xa9 director assistent de la Jove Orquestra Nacional d'Espanya. \xc3\x89s tamb\xc3\xa9 director invitat de l'Orquestra Simf\xc3\xb2nica de Tenerife._NEWLINE_Ha dirigit entre altres, l'Orquestra Nacional d'Espanya, l'Orquestra Ciutat de Granada, l'Orquestra Simf\xc3\xb2nica de Barcelona i Nacional de Catalunya, l'Orquestra del Palau de les Arts de Val\xc3\xa8ncia, l'Orquestra Simf\xc3\xb2nica d'Euskadi, l'Orquestra Simf\xc3\xb2nica de Bilbao, l'Orquestra Simf\xc3\xb2nica Nacional de Col\xc3\xb2mbia, l'Orquestra Simf\xc3\xb2nica del Principat d'Ast\xc3\xbaries, l'Orquestra de Val\xc3\xa8ncia, l'Orquestra Simf\xc3\xb2nica de Gavle (Su\xc3\xa8cia), l'Orquestra del Reial Conservatori d'Estocolm, l'Orquestra de l'Acad\xc3\xa8mia Nacional Sueca, l'Orquestra Simf\xc3\xb2nica de Gal\xc3\xadcia o l'Orquestra del MMCK Festival (Jap\xc3\xb3), entre d'altres._NEWLINE_Va ser director titular de l'Orquestra Simf\xc3\xb2nica del Vall\xc3\xa8s entre els anys 2009 i 2016."